Ja, also fyrst ringja vit 31 og so 1 2 3 4. Í hesum tíðum við teldum, appum og skjótt við sjálvkoyrandi bilum, er kanska eitt sindur trupult at siga, hvat Auto er sett í verðina at gera. Tú kanst sjálvsagt eisini bíleggja okkara vælumtóktu tænastu til og frá flogvøllinum í Vágum. Vit heinta teg og títt viðføri heima, ella á flogvøllinum. Sig okkum bara frá innan 3 tímar áðrenn fráferð, so avgreiða vit restina. Teir fyrstu bilførararnir vóru kendir fyri at veita eina sera, sera góða tænastu til síni viðskiftafólk. Eitt var, at tú skuldi koyrast sjálvur, men tá tað ikki lá fyri hjá tær sjálvum at fara eitt týðandi ørindi, so kundi tú óttaleysur lata ein av bilførarunum hjá Auto gera tað fyri teg. Og tað kanst tú enn. Og tað er líkamikið, um talan er um persónsflutning, ella vit verða sendir við ella eftir onkrum persóni ella luti fyri kundan. Og so halda vit, at tað er sera hugnaligt at fáa eitt prát meðan vit koyra. Og tað er meira enn so, at vit fáa sera góð skotsmál frá útlendingum, sum halda okkum duga væl at greiða frá um land okkara, og, at okkara hjálpsemi er stórt. Samstundis fara vit eisini at hava hetta sum okkara aðalmál, tí vit meta okkum hava fullan førleika at lyfta arvin eftir stovnarunum av Auto, har talan var um at veita eina góða og persónliga tænastu. Kioskin Kioskin í niðaru hæddini er opin alt samdøgrið. Har fæst øll vanlig kioskvøra, so sum sjokuláta, sodavatn og kips.